**บันทึกหลักการและเหตุผล**

**แผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 2/2567**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม ฉบับที่ 3 (พ.ศ. 2561) ซึ่งได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นและแผนการดำเนินงาน โดยให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

เทศบาลเมืองพิชัย ได้ดำเนินการจัดทำแผนพัฒนาท้องถิ่น (พ.ศ. 2566–2570) ซึ่งประกาศใช้แผนพัฒนาท้องถิ่น (พ.ศ. 2566–2570) เมื่อวันที่ 27 ตุลาคม 2564 ไปแล้วนั้น แต่การจัดทำแผนพัฒนาท้องถิ่น ต้องสอดคล้องกับนโยบายรัฐบาล ผู้บริหาร และเพื่อบรรเทาปัญหาความเดือดร้อน ความต้องการของประชาชน ซึ่งยังมีโครงการ/กิจกรรมที่ยังมิได้บรรจุไว้ในแผนพัฒนาท้องถิ่น (พ.ศ. 2566 – 2570) ดังนั้น เทศบาลเมืองพิชัยจึงต้องทบทวนแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 1/2566 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม ฉบับที่ 3 (พ.ศ. 2561) ข้อ 9 ให้ยกเลิกความใน ข้อ 22 ของระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 2 (พ.ศ. 2559) และให้ใช้ความต่อไปนี้แทน

“ข้อ 22 เพื่อให้ประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศ”

ฉะนั้น เทศบาลเมืองพิชัย จึงได้ดำเนินการทบทวนแผนพัฒนาท้องถิ่น (พ.ศ. 2566 – 2570) เพิ่มเติม ครั้งที่ 2/2567 เพื่อแก้ไขปัญหาความเดือดร้อน ความจำเป็นของประชาชน ทันต่อสถานการณ์ปัจจุบัน สนองต่อนโยบายของภาครัฐ นโยบายของผู้บริหารท้องถิ่นและใช้เป็นกรอบในการพิจารณางบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม เพื่อพัฒนาท้องถิ่นต่อไป

**บทนำ**

ตามที่ เทศบาลเมืองพิชัย ได้จัดทำแผนพัฒนาท้องถิ่น (พ.ศ. 2566 – 2570) ตามระเบียบกระทรวงมหาดไทย ว่าด้วยการจัดทำแผนพัฒนาท้องถิ่นขององค์กรปกครองส่วนท้องถิ่น พ.ศ. 2548 แก้ไขเพิ่มเติม ฉบับที่ 3 (พ.ศ. 2561) โดยเทศบาล ให้จัดทำแผนพัฒนาท้องถิ่น (พ.ศ. 2566 – 2570) เสร็จสิ้นและ  
ได้ประกาศใช้แผนพัฒนาท้องถิ่น (พ.ศ. 2566 – 2570) เมื่อวันที่ 27 ตุลาคม 2564 เพื่อเป็นกรอบในการจัดทำงบประมาณ พ.ศ. 2566 – 2570 เรียบร้อยแล้วนั้น

ด้วยการจัดทำแผนพัฒนาท้องถิ่นต้องสอดคล้องกับนโยบายรัฐบาล ผู้บริหารท้องถิ่น และเพื่อบรรเทาปัญหาความเดือดร้อน ความต้องการของประชาชน ซึ่งยังมีปรากฏโครงการ/กิจกรรมที่บรรจุไว้ในแผนพัฒนาท้องถิ่น ดังนั้น เทศบาลเมืองพิชัย จึงต้องจัดทำแผนพัฒนาท้องถิ่น (พ.ศ. 2566 – 2570) เพิ่มเติม   
ครั้งที่ 2/2567 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม ฉบับที่ 3 (พ.ศ. 2561) ข้อ 22

**1. ลักษณะของแผนพัฒนาท้องถิ่น (พ.ศ. 2566-2570)**

แผนพัฒนา หมายความว่า แผนพัฒนาท้องถิ่นขององค์กรปกครองส่วนท้องถิ่น

แผนพัฒนาท้องถิ่น หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า และให้หมายความรวมถึง  
การเปลี่ยนแปลงแผนพัฒนาท้องถิ่น

แผนพัฒนาท้องถิ่น (พ.ศ. 2566-2570) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มี  
การปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

**2. เหตุผลและความจำเป็นในการเพิ่มเติมแผนพัฒนาท้องถิ่น (พ.ศ. 2566-2570)**

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่น และให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงของแผนพัฒนาท้องถิ่นนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น ซึ่งเทศบาลเมืองพิชัย ได้ดำเนินการจัดทำแผนพัฒนาท้องถิ่น (พ.ศ. 2566-2570)   
และประกาศใช้แผนพัฒนาท้องถิ่น (พ.ศ. 2566-2570) เมื่อวันที่ 27 ตุลาคม 2564 ไปแล้วนั้น

เพื่อให้แผนพัฒนาท้องถิ่นมีความสอดคล้องกับสถานการณ์ในปัจจุบัน นำไปสู่การปฏิบัติได้อย่างมีประสิทธิภาพเกิดประโยชน์สุขต่อประชาชน สามารถนำโครงการพัฒนาในแผนพัฒนาท้องถิ่นไปจัดงบประมาณรายจ่ายประจำปี งบประมาณรายจ่ายเพิ่มเติม และงบประมาจากเงินสะสม จึงมีความจำเป็นต้องจัดทำแผนพัฒนาท้องถิ่น (พ.ศ. 2566-2570) เพิ่มเติม ครั้งที่ 2/2567 โดยอาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ฉบับที่ 3 (พ.ศ. 2561) ข้อ 22

**3. วัตถุประสงค์ของการเพิ่มเติมแผนพัฒนาท้องถิ่น (พ.ศ. 2566-2570)**

1. เพื่อให้องค์กรปกครองส่วนท้องถิ่นใช้แผนพัฒนาท้องถิ่นที่เพิ่มเติมเป็นกรอบใน  
การจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม และขอรับ  
การสนับสนุนงบประมาณจากหน่วยงานอื่นๆ รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

2. เพื่อให้การจัดทำโครงการสามารถแก้ปัญหา และให้บริการประชาชนอย่างทั่วถึง มีความสอดคล้องกับสภาพพื้นที่และสถานการณ์ในปัจจุบันมากที่สุด

3. เพื่อตอบสนองต่อความต้องการของประชาชนในพื้นที่ และแก้ไขปัญหาความเดือดร้อนจำเป็นเร่งด่วนของประชาชน

4. เพื่อให้มีส่วนร่วมของภาคประชาชนในการเสนอความคิดเห็น เสนอแนะปัญหาความต้องการ ซึ่งเป็นไปตามนโยบายของภาครัฐ และนโยบายของผู้บริหารท้องถิ่น

5. เพื่อสนองนโยบายการต่อต้านการทุจริต โดยได้ประชาชนมีส่วนร่วมในการสอดส่อง และตรวจสอบการดำเนินงานของเทศบาล

**4. ขั้นตอนของการเพิ่มเติมแผนพัฒนาท้องถิ่น (พ.ศ. 2566-2570)**

การเพิ่มเติมตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561)

ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่น ดำเนินการตามขั้นตอน ดังนี้

(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลความจำเป็นเสนอต่อคณะกรรมการพัฒนาท้องถิ่น

(2) คณะกรรมการพัฒนาท้องถิ่นและประชาคมท้องถิ่นจัดทำร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เปลี่ยนแปลงได้รับความเห็นชอบแล้ว ให้ส่งแผนพัฒนาท้องถิ่นดังกล่าวที่ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้

ดังนั้น เพื่อให้การดำเนินงานเป็นไปอย่างถูกต้อง เทศบาลเมืองพิชัยจึงได้เพิ่มเติมแผนพัฒนาท้องถิ่น (พ.ศ. 2566-2570) เพิ่มเติม ครั้งที่ 2/2567 ตามระเบียบฯ และตามอำนาจหน้าที่ขององค์กรปกครองส่วนท้องถิ่น ภายใต้ยุทธศาสตร์การพัฒนาของเทศบาลเมืองพิชัย เพื่อพัฒนาท้องถิ่นต่อไป